# Laura Vila Kremer

Laura Vila Kremer (Barcelona, 1985) és una professional de les arts escèniques i activista catalana que forma part del col·lectiu artístic «Que no salga de aquí», un grup de conscienciació que busca la despatologització mèdica de les persones intersex i el reconeixement d'aquesta part de la població a través de la dramatúrgia, les arts escèniques i la història de l'art.

## Trajectòria

Llicenciada en Comunicació audiovisual per la Universitat Autònoma de Barcelona, Vila decidí posteriorment dedicar-se al món de la dramaturgia. Ha participat en nombroses obres de teatre dins i fora de Catalunya, a Madrid, entre d'altres. Podem destacar «17 simpàtiques maneres d'acabar amb el capitalisme», de la companyia Casa Real, a Barcelona, i també ha viatjat al teatre Sala Cuarta pared de Madrid, «Voluptas, trenquem estereotips», «L’amansi(pa)ment de les fúries» al teatre Villarroel, «Se receta silencio», curt documental dirigit per Miquel Missé (2021) premi del jurat al millor curt DDHH al Festival Internacional de Cinema i Diversitat Sexual (2022) o també «Cabaret Trans».

### Hermafrodites a cavall o la rebel·lió del desig

«Hermafrodites a cavall o la rebel·lió del desig» és una obra documental narrada en primera persona. Una peça íntima que, des de la seva vivència personal, acompanyada per d'altres testimonis, Vila ens apropa a la problemàtica que viuen les persones intersexuals, tractades com a malaltes, mutilades, amb una manca de referents ni tampoc lleis que les protegeixin i acompanyin. Aquesta ha estat probablement l'obra del col·lectiu que més cobertura mediàtica ha rebut. Durant la temporada 2021-2022 ha estat portada a Pamplona, al Festival de teatre de Tàrrega (actualment conegut com FiraTàrrega), al Teatre Tantarantana de Barcelona, en el marc del Festival Grec, o a l'Ateneu Popular de Nou Barris. Així mateix, ha guanyat el premi de la Crítica 2022 i una residència artística al teatre Tantarantana (2022). Aquesta proposta segueix la seva gira per teatres de tota la geografia catalana a la tardor del 2022.

## Referències

* ↑ Borella, Sara. «"A les persones intersex ens han extirpat la nostra capacitat de desitjar i ser desitjades"». La Directa, 26-11-2021. [Consulta: 10 juliol 2022].
* ↑ Salvador, Mar. «17 simpàtiques maneres d’acabar amb el capitalisme» (en espanyol europeu). La Finestra Digital, 09-05-2016. Arxivat de l'original el 2022-12-02. [Consulta: 10 juliol 2022].
* ↑ «Laura Vila Kremer: entradas, biografía, fotos y noticias» (en castellà). Teatro Madrid. [Consulta: 10 juliol 2022].
* ↑ Requejo, Ana. «Voluptas: trenquem esterotips» (en anglès americà), 11-12-2020. Arxivat de l'original el 2022-07-10. [Consulta: 10 juliol 2022].
* ↑ Nicolau Jiménez, Adriana. «'L'amansi(pa)ment de les fúries': humor i fúria feminista a La Villarroel». Temps Arts, 14-05-2022. [Consulta: 10 juliol 2022].
* ↑ «Se receta silencio (película 2022)» (en castellà). La Vanguardia, 10-07-2022. Arxivat de l'original el 2022-07-10. [Consulta: 10 juliol 2022].
* ↑ «CINHOMO – Muestra Internacional de Cine y Diversidad Sexual» (en castellà). [Consulta: 10 juliol 2022].
* ↑ Clares, Víctor Fernández. «Berdache, el nou festival sobre gènere i identitat». Temps Arts, 04-10-2020. [Consulta: 10 juliol 2022].
* ↑ Vela, Judit. «La majoria té una idea molt desdibuixada de les intersexualitats». Xarxanet, 08-04-2022. [Consulta: 10 juliol 2022].
* ↑ Barranco, Justo «¿Qué tiene un intersexual bajo la ropa interior? El humor y la valentía de ‘Hermafrodites a cavall o la rebel·lió del desig’ ponen en pie al público de la feria de Tàrrega». La Vanguardia, 12-09-2021.
* ↑ «Hermafrodites a cavall o la rebel·lió del desig - Teatre Tantarantana» (en castellà). Teatre Barcelona, 2022. [Consulta: 10 juliol 2022].
* ↑ «Hermafrodites a cavall o la rebel·lió del desig». Ateneu Popular Nou Barris, 06-09-2022. [Consulta: 12 novembre 2022].
* ↑ «Residència artística: Col·lectiu que no salga de aquí». Teatre Tantarantana, 2022. [Consulta: 10 juliol 2022].